Georges Lentz

De Georges Lentz, gebuer den 22. Oktober 1965, ass e lëtzebuergesche Komponist, deen zanter 1990 an Australien lieft.

 Säi Liewen 
Hien huet um Stater Conservatoire, um Conservatoire national supérieur de Paris an op der Musikhochschule vun Hannover studéiert.

Zanter 1989 schafft de Georges Lentz un engem Zyklus mam Numm Caeli enarrant... (D'Himmelen erzielen – Psalm 19). Seng Musek ass duerch d'Astronomie, déi wäit australesch Landschaften an d'Molereie vun den Aborigines beaflosst. 2002 gouf säi Stéck fir Orchester 'Guyuhmgan' zweet bei der Tribune internationale des compositeurs de l'UNESCO zu Paräis. Seng Musek gëtt uechtert Welt gespillt, sief et an der Berliner Philharmonie, am Wiener Konzerthaus, an der Wigmore Hall zu London, der Carnegie Hall vun New York, der Suntory Hall vun Tokyo oder der Oper vu Sydney, a vu bedeitenden Orchestere wéi dem BBC Symphony Orchestra London, BBC National Orchestra of Wales, Hallé Orchestra Manchester, Deutsches Symphonieorchester Berlin, Bamberger Symphoniker, Kölner Philharmoniker (Gürzenichorchester), Düsseldorfer Symphoniker, Nederlands Philharmonisch Orkest, ORF Symphonieorchester Wien, Warschauer Philharmoniker, St Louis Symphony Orchestra, Tokyo Metropolitan Symphony Orchestra, New Japan Philharmonic, Sydney Symphony, Melbourne Symphony... De Georges Lentz schreift seelen nei Kompositiounen.

Eng vu senge leschte Kompositiounen, 'Monh', e Concerto fir Alto fir d'Tabea Zimmermann, ass am Juli 2005 an der Philharmonie Lëtzebuerg uropgeféiert ginn, mat der Bratschistin Tabea Zimmermann an dem Orchestre philharmonique du Luxembourg ënner dem Steven Sloane. Et war eng Commande vum Iechternacher Museksfestival, dem Sydney Symphony Orchestra an dem BBC 3.

Säin neist Wierk ass eng grouss permanent Klanginstallatioun an der australescher Wüst, d'Cobar Sound Chapel (2022), zesumme mam australeschen Architekt a Pritzkerpräislaureat Glenn Murcutt.

Seng Wierker gi vun der Universal Edition, Wien verëffentlecht.

 Wichtegst Wierker 
Caeli enarrant... (1989 bis haut)
 Deel  Ënnertitel  Joer  Instrumentatioun I   1989–1998  Orchester III   1990–2000  12 Sträicher, 3 Percussionnisten an 1 Kannerstëmm IV   1991–2000  Sträichquartett a 4 Cymbalen V   1989–1992  preparéierte Piano VIIMysterium  Birrung  1997–2004  11 Sträicher
   Ngangkar  1998–2000  Orchester
   Nguurraa  2000–2020  Klarinett, Gei, Cello, Perkussioun a Piano
   Guyuhmgan  2000–2007  Orchester an Elektronik
   Alkere  2002–2004  preparéierte Piano
   Monh  2001–2005  Solo-Braatsch, Orchester an Elektronik
   Ingwe  2003–2018 elektresch Gittar 
   String Quartet(s)  2000-2021 

 Kuckt och 
 Lëscht vu lëtzebuergesche Komponisten

 Um Spaweck 
 www.georgeslentz.com
 Cobar Sound Chapel
 De Georges Lentz bei Universal Edition, Wien

Kategorie:Lëtzebuergesch Komponisten
Kategorie:Gebuer 1965